cyanic-selkie/wikianc huggingface dataset:
Elektromotorisk spenning
Kontaktpotensial
Når to forskjellige faste stoffer er i kontakt med hverandre er det vanlig at termodynamisk likevekt krever at et av materialene få et høyere elektrisk potensial enn den andre. Det potensialet som oppstår kalles for kontaktpotensial. For eksempel vil ulike metaller som kommer i kontakt produsere det som er kjent som kontaktelektromotorisk spenning eller Galvanipotensial. Størrelsen av denne potensialforskjellen blir ofte uttrykt som en forskjell i ferminivå i de to faste stoffene ved nøytral ladning, hvor Ferminivå (et navn for kjemisk potensial for et elektronsystem  ) beskriver den energien som er nødvendig for å fjerne et elektron fra materialet til et felles punkt (for eksempel jordpotensial). )
Øyensynlig er det slik at hvis det er en energimessig fordel i å ta et elektron fra et legeme til et annet vil en slik overføring vil finne sted. Overføringen medfører en kostnad separasjon med et objekt som får elektroner og et annet som mister elektroner. Denne overføringen av ladning fører til en potensialforskjell mellom de to legemene, som delvis kansellerer det potensialet som kommer fra kontakten. Dermed blir videre overføring av ladning vanskeligere desto mer ladningsseparasjonen øker. Ved termodynamisk likevekt blir ferminivåene like (energien for å fjerne elektroner er identisk), og det er nå et innebygd elektrostatisk potensial mellom objektene. Den opprinnelige forskjellen i ferminivået før kontakt er referert som ems.
Kontaktpotensialet kan ikke drive noen kontinuerlig strøm gjennom en ekstern krets festet til eventuell terminaler til objektet. Årsaken er at det vil innebære en ladningsoverføring. Det finnes ingen mekanisme for å fortsette slik overføring, og dermed opprettholde en strøm etter at likevekt er oppnådd.
En kan spørre seg hvorfor kontaktpotensialet ikke vises i Kirchhoff spenningslov som ett bidrag til summen av spenningsfall. Det vanlige svaret er at en hvilken som helst krets innebærer, ikke bare én bestemt diode eller én kontaktflate, men også alle kontaktpotensialene på grunn av ledninger videre rundt hele kretsen. Summen av alle kontaktpotensialene rundt kretsen er null, dermed kan de ignoreres i praktisk bruk av Kirchhoffs spenningslov.
Solcelle
Lys med tilstrekkelig energi vil danne mobile elektronhullpar i en halvleder. En solcelle er laget av forskjellige materialer av halvledere slik at det oppstår en såkalt pn-overgang mellom dem. Ladningsseparasjon oppstår på grunn av et elektrisk felt i forbindelse med pn-overgangen som er i termisk likevekt (altså at selve kontaktpotensialet skaper det elektriske feltet). Disse elektriske feltene i forbindelse med pn-overgangen var til stede allerede før solcellen ble belyst. Denne ladningsseparasjonen skiller positive elektronhull og negative elektroner over pn-overgangen (en diode) noe som gir en forover spenning eller fotovoltaisk spenningen mellom de opplyste diodeterminalene. Den fotoelektrisk spenningen blir som nevnt også referert til som fotoelektrisk ems.
Dioden besitter et innebygd potensial på grunn av kontaktpotensialforskjellen mellom de to forskjellige materialene på hver side av PN-overgangen. Når dette er etablert kan denne spenningsforskjell ikke drive en strøm, men om en ekstern krets tilknyttes vil den ikke forstyrre denne likevekten. Derimot drives strømmen av akkumulering av overskuddselektroner i en region og av overskuddshuller en annen region. På grunn av belysningen resulterer dette i at det oppstår en fotoelektriske spenning, altså ems. Denne ems driver en strøm når en last er tilknyttet til den belyste fotocellen. Den fotoelektriske spenningen føre til forward bias i PN-overgangen, og dermed reduseres det pre-eksisterende elektriske feltet i utarmingsområdet.
Elektromotorisk spenning i termodynamikken
Når den elektromotoriske spenningen ems blir multiplisert med et ladningsmengde dZ er dette uttrykk for et termodynamisk arbeid som er lik ℰdZ. Dette uttrykket brukes for å formalisere endringen i Gibbs energi for ladningen i et batteri med følgende differensialligning:
der:
G = Gibbs fri energi
S = entropi
V = volumet til system
P = trykket og
T = termodynamisk temperatur.
De andre størrelsene er de samme som definert tidligere.
Kombinasjonen (ℰ,  Z ) er et eksempel på et konjugerte par av variabler, som er et begrep fra termodynamikken. Ved konstant trykk vil forholdet ovenfor gi et såkalt Maxwell forhold som angir en forbindelse mellom endringen cellespenning i et ubelastet batteri med temperatur T (en målbar mengde) av endringen i entropi S når ladningen føres isotermt og isobarisk. Sistnevnte er nært knyttet til fenomenet entropi som opptrer i den elektrokjemiske reaksjonen som gir batteriet effekt. Maxwellforholdet er:
Hvis et mol av ioner oppløses, for eksempel i en Daniellcelle, vil ladningen gjennom den eksterne krets være gitt av:
hvor n0 er antall elektroner eller ioner, F0 er Faradays konstant og minustegnet indikerer utladning av cellen. Forutsatt konstant trykk og volum er de termodynamiske egenskapene til celle strengt relatert til virkemåten til den ems som oppstår ved:
hvor ΔH  er reaksjonsvarmen. Kvantitetene på høyre side av likningen er alle direkte målbare.
Noter
<references group="lower-alpha"/>
Nordnes skole
Nordnes skole er en kommunal barneskole som ligger ved Nordnesparken på Nordnes i Bergen sentrum. Skolen ble åpnet 17. august 1903 med 1800 elever fordelt over 54 klasser. I dag er skolen innrettet for 300 ordinære elever fra 1. til 7. klassetrinn og en spesialavdeling for funksjonshemmede elever, samt Fredriksberg barnehage som holder til i den gamle vaktmesterboligen.
Skolen har utarbeidet en egen sosial læreplan med følgende mål:
Historie
Siden 1849 har det vært skole på Nordnes. Først i Strandgaten, deretter på Tollbodallmenningen. Med den store befolkningsveksten i Bergen på slutten av 1800-tallet var det behov for en ny skolebygning. Fra det første forslaget om ny skole ble framlagt til byggingen startet tok det drøyt 25 år. Da skolen åpnet i 1903 (arkitekt Th. Bjørnstad), var det med 1800 elever fordelt på 54 klasser. Det høye elevtallet førte til at undervisningen foregikk både formiddag og ettermiddag.
Under den andre verdenskrig ble skolen, som flere andre skoler, tatt i bruk av tyskerne til andre formål. Dette førte til at elever og lærere måtte forflytte seg mellom Nygård, Dragefjellet og Christi Krybbe skole. Undervisningen ble innskrenket og det ble holdt skole til langt utover ettermiddagen. På grunn av skolens utsatte beliggenhet ble svært mange av barna sendt på landet. I skoleåret 1939/1940 hadde Nordnes skole 858 elever, mens det i det siste krigsåret bare var 145 elever igjen. På grunn av tyskernes ommøbleringer og ødeleggelser av inventar og bygg kunne man først fra høsten 1947 igjen gjennomføre all undervisning ved skolen.
I 1964 ble en del av Nordnes skole bygget om til avdeling for barn med hjerneskader. Ved oppstarten var det 16 barn ved Undervisningssenteret. Barna undervises i små grupper hvor behovet for hensiktsmessige rom er stort. Det har da også vært gjennomført ombygging og utvidelse av Undervisningssenteret.
Arkiv
Arkivet etter Nordnes skole (BBA-0318) og Undervisningssenteret for barn med hjerneskader (BBA-1201) oppbevares ved Bergen Byarkiv.
Tropene
Tropene (fra gresk τροπή, tropos, «å snu, vende») er det geografiske området av jordkloden der klimaet i alminnelighet er tropisk. Det defineres som det området som ligger mellom vendekretsene, om lag 23°30' (23,5°) N og 23°30' (23,5°) S, med ekvator som midtlinje. Dette området, som også kalles den varme sonen, omfatter alle deler av jorden der solen står i senit minst én gang hvert år.
Tropene utgjør 39,8 % av jordens overflate og inneholder 36 % av jordens landmasse. Fra 2014 var regionen også hjemsted for 40 % av verdens befolkning, og dette tallet ble da anslått å nå 50 % innen 2050. På grunn av global oppvarming utvides værforholdene i tropene med områder i subtropene, har mer ekstreme værhendelser som hetebølger og mer intense stormer. Disse endringene i værforholdene kan gjøre visse deler av tropene ubeboelige for menneskelige samfunn.
Bosten
Bosten (kinesisk: 博斯騰湖, pinyin: Bósīténg Hú) er en innsjø på flellkjeden Tianshans sørside i den autonome regionen Xinjiang vest i Folkerepublikken Kina. Sjøen har en overflate på 980 km² og dens største dyp er 16 meter. Den ligger 1040 meter over havet og tar imot elven Kaidu. Utløpet er elven Konqi som renner ned mot Lop Nor. Rundt innsjøens nordre strand er det gode beitemarker og oasekultur.
Innsjøen er kjent under en rekke navn: Bosten, Bosten Hu, Bagrax-hu, Bagrasch-köl, Baghrasch köl, Bagratsch-kul, Bositeng Lake eller Bositeng Hu.
Bosten ligger i fylket Bohu.
Antonio Tajani
Tajani var fra 1974 til 1975 offiser i Italias luftvåpen. Han var fra 1983 til 1987 spesialutsending til Libanon, Sovjetunionen og Somalia. Fra 1987 til 1993 var han redaktør av dagsavisen Il Giornale i Roma.
Ved overgangen fra Europakommisjonen til vervet som Europaparlamentets president hadde Tajani krav på tilsammen 468 000 euro i etterlønn. Denne retten frasa han seg, «av samvittighetsgrunner».
Eggby
Eggby er et tettsted i Skara kommune i Västra Götalands län i landskapet Västergötland i Sverige. I 2010 hadde tettstedet 231 innbyggere.
6. serierunde i Tippeligaen 2011
6. serierunde i Tippeligaen 2011 startet fredag 6. mai klokken 19:00 med Fredrikstad mot Lillestrøm. En kamp ble spilt lørdag 7. mai, før runden fortsatte med fem kamper søndag 8. mai, fire kamper klokken 18:00 og hovedkampen mellom Molde og Rosenborg på Aker stadion klokken 20:00. Runden ble avsluttet mandag 9. mai klokken 19:00 med Sogndal mot Viking.
Etter serierunden var det Strømsgodset som ledet Tippeligaen 2011, med Tromsø og Stabæk like bak. Helt nederst på tabellen kunne vi finne Haugesund og Sogndal.
Flughafen undergrunnsstasjon
Flughafen er en undergrunnsstasjon på Nürnbergs undergrunnsbanenettverk. Flughafen er endestasjon for linjen U2.
Stasjonen betjener Nürnberg lufthavn.
Rockeklubben i Porsgrunn
Tanken om Rockeklubben i Porsgrunn (RiP) begynte så smått å spire sommeren 1990, da en gjeng musikkintresserte og initiativrike ungdommer som mente det var for dårlig konserttilbud i Porsgrunn begynte å drodle med ideen om å ordne ting selv, i god gammeldags DIY-ånd. Første konsert som ble gjennomført under navnet Rockeklubben i Porsgrunn var med Chris Erichsen Orkester og Englevakt på utescenen på Øvre Frednes 18. august 1990, en legendarisk konsert hvor politiet kom og kuttet strømmen, men hvor konserten likevel ble gjennomført akustisk.
De første årene var sommerkonsertene på utescenen på Frednes, mens de på vinteren var i kjelleren til Hotell Vic, fortsatt Porsgrunns eneste hotell. Etterhvert ble det innledet et samarbeid med utestedet Kjelleren (i kjelleren på Folkets Hus), som hadde et lite rockehjørne med en scene som R.i.P fikk benytte seg av. Fra 1990 til 1995 ble det arrangert ca 60 konserter, med ca 90 artister, i regi av RiP. I 1996 var det tilnærmet ingen aktivitet i R.i.P.
I 1997 overtok Pål Berby og Tove Nystrand ansvaret for R.i.P, og med det kom det ny energi inn i klubben. R.i.P begynte å benytte kjelleren på utelivshuset Park som sitt sted. Allerede etter 2 år måtte R.i.P flytte fordi noen ønsket å etablere restaurant der. Grenland Bluesklubb hadde også utfordringer i forhold til egen scene, så det ble innledet et samarbeid mellom klubbene, og Sort & Blå Scene ble etablert i 1999.
Denne gangen gikk turen tilbake til kjelleren i Folkets Hus. Her ble RiP i 4 år, før en kombinasjon av for stor kapasitet (350 pers) som sjeldent ble fullt utnyttet, økt husleie og tilgang på et mer egnet og velkjent lokale, gjorde at Sort & Blå Scene flyttet tilbake til kjelleren på Park. Siden 2003 har Sort & Blå Scene og R.i.P holdt til på samme sted. I desember 2013 trakk bluesklubben seg ut av samarbeidet, så nå driver R.i.P  stedet på egen hånd. Stedet har god beliggenhet og riktig kapasitet (160 pers) i forhold til størrelse på byen og type artister RiP ønsker å presentere.
R.i.P har alltid vært drevet med sterk DIY ånd, de har drevet med rockedugnad i over 28 år. RiP har et stort styre, sammensatt av folk med ganske forskjellig alder, bakgrunn, kompetanse og interesser, noe som er en styrke når det kommer til gjennomføring og kvalitet i alle ledd. R.i.P har fokus på å gi gode opplevelser til både artister, publikum og crew, fra ankomst til avreise.
Driften av Rockeklubben i Porsgrunn er basert på frivillig innsats. Opp gjennom årene har mange musikkinteresserte sjeler hjulpet til på den etterhvert så langvarige dugnaden som RiP er. Utgangspunktet for driften er kjærlighet til musikk og et brennende ønske om å bidra til Porsgrunns kulturliv. På websiden til RiP finnes oversikt over band som har spilt på RiPs scene opp gjennom åra. Vi setter nå sammen program på halvårsbasis, og prøver å finne band innenfor ulike rockrelaterte sjangre, for å tilfredsstille vårt etterhvert ganske brede publikum. Siden en del av RiPs ideologi er å støtte opp om nye, fremadstormende band, prøver vi så langt vi kan også å være en scene for lokale artister, både som headliner og oppvarmingsband.
Når RiP har band på besøk får de ofte hjemmelaget mat, og trivelig, privat overnatting.
I januar 2012 tok Pål Berby en pause som leder av RiP etter å ha styrt skuta siden 1997, og overlot roret til Dan Alexander Jupskås. I januar 2015 var Pål tilbake som leder.
R.i.P vant prisen for årets klubbkonsertplakat fra Norske Konsertarrangører i både 2014 (en serie konsertplakater) og 2015 (Kåre & The Cavemen), etter å ha fått i gang ett fruktbart samarbeid med flere lokale plakatdesignertalenter, bl.a. Kenneth Apeland (silketrykk) og Kenneth Jørgensen (grafisk design).
R.i.P samarbeider også med kommunen om konserter for de under 18, i tillegg til at vi har arrangert egne u18/barnekonserter. Vi har også to ganger samarbeidet med Porsgrunn Videregående Skole om design av konsertplakater for R.i.P.
2. mars 2018 fikk RiP den ultimate anerkjennelsen i bransjen, da kolleger i Norske Konsertarrangører (NKA) stemte fram Rockeklubben i Porsgrunn som Årets Helårsarrangør 2017! Og det i et finaleheat som besto av Rockefeller, Parkteateret, Studentersamfundet i Trondhjem og Terminalen, i tillegg til RiP! RiP vant også Årets Konsertbilde 2017 for et bilde som Max Emanuelson tok av The Dogs/Kristopher Schau på RiP i februar 2017.
20 års-jubileum
I 2009 hadde klubben 20-årsjubileum som ble feiret med konsert på rådhustrappen i Porsgrunn.
25-årsjubileum
2014 var året for 25-årsjubileum, og dette ble feiret med en rekke konserter.
Varnhem
Varnhem er et tettsted i Skara kommune i Västra Götalands län i landskapet Västergötland i Sverige. Varnhem ligger cirka 13 kilometer øst for Skara. I 2010 hadde tettstedet 707 innbyggere.
Understryk
Understryk er en plass og en liten stryk under gårdsbruket Enger (gnr. 147 bnr. 1 i Ringerike kommune, Viken) og ligger lengst nord i Stolpefjorden, den nordvestlige armen av innsjøen Sognevannet i Strømsoddbygda. Stryken ligger lengst sør i Strømsoddelva, som dannes da Frisvasselva og Sandvasselva møtes, der den renner ut i Stolpefjorden.
Understryk er egentlig kun et lite område på vestsiden av vannet, men man regner også med et tilsvarende lite område på østsiden, selv om det egentlig tilhører et annet gårds og bruksnummer. Tilkomst til området går via fylkesvei 2884 mellom Sokna og Strømsoddbygda.
Plassen har tidligere vært en populær bade-, fiske-, raste- og teltplass, men denne aktiviteten er ikke så store lenger. Strømsoddbygda er imidlertid viden kjent for sine tyttebærrike moer, og hver høst er det stor aktivitet med bærplukking i skogene rundt innsjøen. Da blir også Understryk en naturlig rasteplass for mange.
Ultrafiolett astronomi
Ultrafiolett astronomi er en betegnelse som vanligvis viser til observasjoner av elektromagnetisk stråling ved ultrafiolette bølgelengder mellom ca. 10 og 320 nanometer.
Kortere bølgelengder - fotoner med høyere energi - blir derimot studert ved hjelp av røntgenastronomi og gammaastronomi. Lys på disse bølgelengdene absorberes av jordens atmosfære, så observasjoner på disse bølgelengdene må utføres fra den øvre atmosfæren eller fra verdensrommet.
Målinger av det ultrafiolette linjespektret brukes til å skjelne den kjemiske sammensetningen, tettheten, og temperaturen på det interstellare materiet, samt temperaturen og sammensetningen av varme unge stjerner. Ultrafiolette observasjoner kan også gi viktig informasjon om utviklingen av galakser.
Det ultrafiolette universet ser ganske annerledes enn det kjente universet – stjernene og galaksene – som man ser i synlig lys. De fleste stjernene er faktisk relativt kjølige objekter som slipper ut mye av den elektromagnetisk strålingen i den synlige delen av spekteret. Ultrafiolett stråling er signaturen til varmere legemer, typisk i de tidlige og sene stadier av deres utvikling. Hvis vi kunne se himmelen i ultrafiolett lys, ville de fleste stjerner blekne. Vi ville se noen svært unge, massive stjerner og noen veldig gamle stjerner og galakser som vokser seg varmere og produserer stråling med høyere energi nært opp mot deres fødsel eller død. Skyer av gass og støv ville blokkere sikten i mange retninger langs Melkeveien.
Hubble Space Telescope og FUSE er de store romteleskopene som senest har observert det fjerne og det nære ultrafiolette spekteret av himmelen, men andre ultrafiolette instrumenter har fløyet på sonderaketter og romferger.
Vitenskapsmannen Charles Stuart Bowyer er den som vanligvis gis æren for å ha grunnlagt dette forskningsfeltet.
Den ortodokse kirke i Norge
Den ortodokse kirke er i Norge representert med menigheter av flere av dens delkirker. Lengst historie har den russisk-ortodokse kirke i Norge. Begrepet "Den ortodokse kirke i Norge" er et tvetydig begrep. I denne oversikten betyr det "alle ortodokse menigheter i Norge", men formelt sett er dette det registrerte navnet på den første ortodokse menigheten i Norge: "Den ortodokse kirke i Norge" var det navnet menigheten ble registrert under i 1931. Senere fikk den utvidelsen til "Den ortodokse kirke i Norge - Hellige Nikolai Menighet".
Den bulgarsk-ortodokse kirke
Det bulgarsk-ortodokse bispedømmet med ansvar for Norge er Vest- og Mellom-Europa eparki med sete i Berlin. Det fins en menighet i Oslo (St. Kiril og St. Metodij). I 2022 hadde kirken 278 tilskuddstellende medlemmer i Norge.
Den gresk-ortodokse kirke
Det gresk-ortodokse bispedømmet med ansvar for Norge er Sverige og hele Norden bispedømme med sete i Stockholm. Det ligger under den økumeniske patriark av Konstantinopel. Det fins en menighet i Oslo (Maria bebudelse). I 2022 hadde Den greske ortodokse menighet, Evangelismos tis Theotokou, 2192 tilskuddstellende medlemmer.
Den rumensk-ortodokse kirke
Det rumensk-ortodokse bispedømmet med ansvar for Norge er Nord-Europa bispedømme med sete i Stockholm. Det ligger under Tyskland, Sentral- og Nord-Europa metropolitanbispedømme med sete i Nürnberg. Det fins menigheter i Bergen (Kristi himmelfart og de hellige martyrer Filofteia av Argeș, Tatiana av Craiova og Suniva av Bergen), Oslo (De hellige martyrer Ioan Românul og Hallvard), Stavanger (Maria bebudelse og de helliger hierarker Calinic av Cernica og Swithun av Winchester), Trondheim og Ålesund. Kirka hadde i 2011 omtrent 400 registrerte medlemmer i Norge.
Den russisk-ortodokse kirke
Den russisk-ortodokse kirke har allerede en forholdsvis lang historie i Norge. Helt siden vikingtiden har det vært politiske og kulturelle forbindelser mellom Norge og sentrene for ortodoks kristendom (f.eks. Kiev). Den eldste ortodokse bygningen på norsk jord er St. Georgs kapell i Neiden, som ble reist av Trifon av Petsamo i 1565, mens han misjonerte blant skoltesamer. (Denne bygningen er sentrum for en skoltesamisk "kirkeforening" i Neiden, som igjen er en del av Hl. Nikolai menighet.
Antallet russisk-ortodokse troende i Norge økte etter oktoberrevolusjonen, som førte mange russiske flyktninger til Norge. Disse ble først tatt vare på av den russisk-ortodokse presten i Stockholm. Den første norske menigheten, Den ortodokse kirke i Norge - Hellige Nikolai menighet, ble etablert i Oslo i 1931. Den var inntil nylig del av eksarkatet for ortodokse menigheter av russisk tradisjon i Vest-Europa (med sete i Paris) og har ca 1200 medlemmer),er fra begynnelsen av 2019 flyttet over til Beorgrads Patriarkat, Den serbiske Ortodokse Kirke, og er en del av det serbiske stiftet for Storbritannia og Skandinavia ledet av biskop DOSITEJ. . Hellige Olga menighet, som er en stavropegial menighet direkte underlagt patriarken av Moskva, ble grunnlagt i 1996. I dag fins i alt 14 russisk-ortodokse menigheter:
Totalt var det per 2011 omtrent 4000 registrerte medlemmer i russisk-ortodokse menigheter, hvorav 3000 under Moskva-patriarkatet.
Den serbisk-ortodokse kirke
Det serbisk-ortodokse bispedømmet med ansvar for Norge er Storbritannia og Norden eparki med sete i Stockholm. Det fins menigheter i Bergen, Kristiansand (Hellige Demetrios av Thessaloniki), Oslo (Hellige Vasilije Ostroski), Porsgrunn og Trondheim. Kirka hadde i 2011 omtrent 3000 registrerte medlemmer i Norge. Hit hører også Den ortodokse Kirke i Norge fom januar 2019.
Ikke-kanoniske ortodokse kirker
Mellom 1992 og 2000 eksisterte den norske ortodokse kirke, men denne var ikke i kommunion med noen av den ortodokse kirkas delkirker.
Matias Tellez
Matias Tellez (født 8. februar 1989) er en musiker og produsent fra Bergen.
Matias Tellez er født i Bergen av chilenske foreldre. Han har klassisk musikkbakgrunn og spilte fiolin og piano som barn. Som tolvåring begynte han å spille gitar. Han spilte på Øyafestivalen og by:Larm for første gang som femtenåring i 2004.
Han ble kåret til «Årets Urørt 2008» på NRK Urørt med låten «Brand New Kicks» og signerte platekontrakt med Sony BMG tidlig 2008. Etter to album som soloartist, har Matias Tellez valgt å konsentrere seg om bandet Young Dreams, som han stiftet med blant andre Rune Vandaskog, Chris Holm, Fredrik Vogsborg og Njål Paulsberg, Marius Erster Bergesen og Pablo Tellez.
I 2011 signerte Young Dreams en platekontrakt med det australske plateselskapet Modular People. Young Dreams vant Spellemannprisen 2013 i kategorien indie for platen Between Places, som Matias Tellez har produsert. Han vant Spellemannprisen 2020 i klassen årets produsent for sitt arbeid på Patience av Sondre Lerche, Ontas? av Kakkmaddafakka og låter av Girl in Red, pish og Emma Jensen. Sammen med Marie Ulven (Girl in Red) var han produsent på Girl in Reds debutalbum If I Could Make It Go Quiet fra 2021. Sammen ble de nominert til Spellemannprisen 2021 i klassen årets produsent for albumet mens Ulven ble nominert i ytterligere seks klasser for albumet og låter fra albumet. Han ble også nominert til Spellemannprisen 2022 i samme klasse for samlet låtproduksjon fra 2022.
Wetterhoun
Wetterhoun (FCI #221, Wetterhûn) er en mellomstor vannhund som trolig stammer fra det vestre Friesland nord i Nederland.
Opprinnelse og alder
Wetterhoun er en hunderase med mange navn. Den kalles blant annet frisisk vannhund, nederlandsk spaniel og oterhund. Navnet wetterhoun stammer fra vestfrisisk wetterhûn, som oversatt til norsk betyr vannhund.
Wetterhoun var fra gammelt av kjent som en ypperlig oterjeger, derfor tilnavnet oterhund. Oteren var en konkurrent for fiskerne, som derfor tok i bruk denne hunden for å avhjelpe problemet. Da oteren etter hvert ble mer sjelden i Friesland tok folk den i bruk som jakthund på annet småvilt. Mange har også paret den med stabyhoun gjennom årene, for å oppnå en ennå mer allsidig jakthund. Slik kryssavl holdt imidlertid på å bli begge rasenes bane. I tillegg har denne flotte hunden tradisjonelt fungert som gårdshund i hjemlandet.
Raad van Beheer (kennelklubben i Nederland) anerkjente wetterhoun alt i 1942, men på den tiden var rasen lite homogen. Arbeidet med å identifisere wetterhoun som en egen homogen hunderase begynte derfor i realiteten først etter andre verdenskrig, da oppdretteren Jan Bos la ned et stort arbeid med å registrere rasetypiske individer i hjemlandet. Dette arbeidet pågikk til begynnelsen av 1960-tallet, da stamboken ble stengt og arbeidene med en nye rasestandard tok til.
Rasen er meget sjelden utenfor Nederland.
Utseende, anatomi og fysikk
Wetterhoun er en robust hund, som verken skal være plump eller klossete å se til. Den har en kvadratisk og kraftig bygning, med godt tilliggende hud uten løs halshud. Hodet står i forhold til kroppen. Skallen og snutepartiet er like lange (1:1). Ørene er lavt ansatt og henger flat til kinnene. Halen bæres i en krøll over eller på siden av krysset. Rasen ska ikke ha hengende lepper.
Pelsen, som er vannavisende, har tette krøller av stive, kraftige pelstufser med grov oljet struktur, bortsett fra på fra hode og nedover bena. Ensfarget sort; ensfarget brun; sort med hvite tegninger; brun med hvite tegninger. Såkalte «ticks» eller «roan» i det hvite er tillatt.
Hannene skal ideelt måle 59 cm i skulderhøyde, tispene 55 cm. Vekten varierer med typen, men ligger stort sett i området 15-20 kg.
Bruksområder
Wetterhoun er en kortjager av type. Den har usedvanlig godt utviklet luktesans og kan brukes som jakthund på flere småviltarter. Den er også ypperlig egnet som trøffelhund, narkotikahund, sporhund og ettersøkshund, avhengig av trening. Den regnes også som en god vakthund. Wetterhoun passer også godt til en rekke former for hundesport, for eksempel agility og lydighet. Likeledes er den en god familiehund og en meget sjelden og spennende utstillingshund.
Lynne og væremåte
Wetterhoun har et vennlig vesen og passer godt som familiehund for nærmest alle, bare den blir aktivisert. Den er rolig, sta og noe reservert overfor fremmede. Wetterhoun trenger en god del mosjon og bør få nok psykiske utfordringer for å trives maksimalt. Pelsen krever vedlikehold på daglig basis.
Mec Vannin
Mec Vannin (norsk: Sønner av Mann) er et politisk parti på Man som ble grunnlagt i 1962 og søker å frigjøre Man fra å være en selvstyrt britisk kronbesittelse og etablere en helt selvstendig stat som skal være republikk.
Partiet beskriver sine mål som «Å oppnå en nasjonal selvstendighet for Mann som en suveren stat basert på en republikanske styreform. Å øke og trygge Manns interesser. Å beskytte de individuelle og kollektive rettighetene til sitt folk.» Partiet blir tidvis referert til som «Mans nasjonalistiske parti», skjønt ikke av ens egne medlemmer, og det kan føre til forveksling med Mans nasjonalistiske parti (Manx National Party) som er et navn som ble benyttet av to tidligere partier, hvorav det første var før krigen og utgikk fra den konservative leir.
Historie
Mec Vannins vekst kan bli betraktet som en direkte parallell til Mans status som et skatteparadis. I særlig grad har de agitert sterkt imot innvandring til Man, særlig fra England. Dette er fortsatt et vesentlig trekk i deres nåværende politiske plattform:
I valget for 1976 hadde partiet ti kandidater, men bare en ble valgt, Peter Craine, og han har forblitt til i dag det eneste medlemmet fra Mec Vannin i House of Keys. Dog har flere tidligere medlemmer blitt medlemmer, slike som Allan Bell (finansminister), Phil Gawne og Hazel Hannan.
Peter Craine kom til slutt til å forlate partiet og dannet det kortlivet utbryterpartiet Manx National Party som ble grunnlagt i 1977 og oppløst i 1981.
Annen politikk
Mec Vannin har også en sterk miljøpolitikk og motsetter seg overforbruk på fossilt brensel, og ønsker å støtte desentralisering av regjeringsmakten innenfor øya til lokale råd.
Andre punkter er Partiet er også meget kritisk mot mansk nåværende juridiske og politiske systemer.
Nåværende president i partiet er Bernard Moffatt.
Ferskvann
Ferskvann eller ferskvatn er vann med bare et minimalt innhold av oppløste salter, spesielt natriumklorid, til forskjell fra saltvann og brakkvann. Alt ferskvann har opphavelig vært nedbør av vanndamp i atmosfæren. Vannet når innsjøer, elver og grunnvannsmagasiner direkte eller etter smelting av snø og is (se vannets kretsløp). Ferskvann utgjør bare omtrent 3 % av alt vann i verden.
Studiet av innsjøer og elver kalles limnologi. Det er viktig å studere limnologi for å kunne ivareta innsjøer og elver og deres biodiversitet, samt forstå koblingen mellom land og sjø og effekten av global oppvarming.
Tilgang på ferskvann er vitalt for mange arters overlevelse, spesielt i ørkenområder. Se vannressurser. Det finnes ingen eksakt mål på hvor mange innsjøer det finnes på jorda, men det vi vet at det finnes flere innsjøer i høye breddegrader. Ferskvannssystem er ujevnt fordelt på kloden og avhenger av nedbør og landskapet. 90% av vann i innsjøer er fordelt på 10 innsjøer på jorda, altså er de fleste innsjøer er veldig små.
For fisker har det mye å si hvor mye oppløst natriumklorid det er i vannet de lever i. De fleste dyr kan ikke leve i både fersk- og saltvann, men enkelte arter veksler mellom de to. Saltvannsfisk har tilgang på en overflod av salt, og forsøker å få så mye salt ut av kroppen som mulig, samtidig som de må beholde vannet. Ferskvannsfisk gjør det motsatte, for de har for mye vann i forhold til salt i kroppen.
Anadrom fisk migrerer mellom ferskvann og saltvann. De gyter i ferskvann, vandrer ut til marine system der de spiser. I Norge har vi 3 anadrome arter; atlantisk laks, arktisk røye og ørret. Disse er fiskearter av viktig økonomisk og kulturell betydning.
Hans Bjerregård
Hans Bjerregård (født 13. januar 1946, død 20. november 2019) var ordfører i Østre Toten fra 1992 til 1995.
Bjerregaard var lærer av utdannelse og har vært sosiallærer, undervisningsinspektør og rektor ved Lena ungdomsskole.
Trankebar
Trankebar var en dansk-norsk, senere rent dansk, koloni i India fra 1620 frem til 1845 da den ble solgt til Storbritannia og dermed ble en del av Britisk India. I dag heter byen Tharangambadi og befinner seg i den indiske delstaten Tamil Nadu på Indias sørkyst, 100 km nordøst for Thanjavur. Det var den skånske adelsmannen Ove Gjedde, som Christian IVs utsending, som grunnla Trankebar. I byen Trankebar finnes fremdeles borgen Dansborg som i dag tjener som museum. Navnet Trankebar kommer fra tamilske Tarangambadi, og betyr «Stedet med de syngende bølgene».
Historie
Ove Gjedde ble den første guvernøren av denne danske kolonien. Den ble opprettet ved en feiltagelse, da det egentlige målet for kong Christian IV var å opprette en handelsforbindelse med Ceylon, dagens Sri Lanka på andre siden av Palkstredet. Norskfødte Peter Anker var guvernør i årene 1776–1801.
Thomas Babington Macaulay
Liv og virke
Macaulay studerte jus ved Cambridge University, og ble etterhvert kjent som en stor stilist. Men var mer interessert i politikk og kom inn i parlamentet som liberal Whig i 1830. Berømt ble hans tale i underhuset i 1831 til fordel for en stemmerettsreform.
I 1834 dro han til India og tilbrakte fire år der, indisk utdanning i kolonitiden ble formet av hans ideer om å bygge en indisk middelklasse som var vestlig utdannet. Han utarbeidet også straffelover, som fremdeles idag benyttes i flere tidligere britiske kolonier.
I 1838 returnerte Macaulay til Storbritannia, ble valgt til parlamentet der han satt 1839-1847. Han gikk inn i regjeringen som krigsminister 1839-1841 i Melbournes regjering og derefter medlem av Russels regjering 1846-47. I 1841 tok han opp spørsmålet om opphavsrett; Macaulays posisjon var at dette innebar et monopol og som sådan måtte begrenses til det høyst nødvendige. Dette dannet grunnlaget for lovgivingen innen området i mange år. Han gikk også inn for parlamentariske reformer og for slaveriets avskaffelse.
Fra 1840-tallet ble han stadig mer opptatt av å skrive. Det var som historiker at Macaulay fikk meds varig innflytelse. Han skrev tidlig essayer av historisk eller litterært innhold, dom fremst ble publisert i Edinburgh review. Et utvalg ble utgitt i Critical and historical essays (1843). Til de mer kjente hører de om John Milton, Francis Bacon, Robert Clive, Warren Hastings og William Pitt den eldre.
Som sitt hovedverk så Macaulay selv spesielt historieverket History of England from the accession of James II; han døde imidlertid av hjerteattakk før det var fullført. I verket ville Macaulay som dogmatisk whig vise 1800-tallsliberalismens fortreffelighet ved å vise at dens prinsipper i historisk tid hadde ført England frem til en betydelig maktstilling. Likesom hans essayer utmerket verket seg for en lysende stilkunst. Berömt ble tredje kapittel i bokens første del, der han gav et tverrsnitt av det engelske samfunn.
Macaulay hadde sannsynligvis eidetisk hukommelse (fotografisk hukommelse).
I 1857 ble han adlet som Macaulay of Rothley.
Macaulay satt på den komite som fattet vedtak om hvile historiske begivenheter som skulle males i det nye Palace of Westminster. Behovet for å fremskaffe pålitelige portretter av ledende politiske skikkelser for dette prosjekt førte til grunnleggelsen av National Portrait Gallery, som ble formelt etablert 2. desember 1856. Macaulay var blant grunnleggerne, og er minnet med en av de kun tre byster over hovedinngangen.
Den 9. januar 1860 ble han begravet i Westminster Abbey, i Poets' Corner, nær en statue av Joseph Addison.
Ardala
Ardala er et tettsted i Skara kommune i Västra Götalands län i landskapet Västergötland i Sverige. I 2010 hadde tettstedet 725 innbyggere.
Trondheimsfjord folkehøgskole
Trondheimsfjord folkehøgskole, tildigere Fredly folkehøgskole er en kristen folkehøgskole i kommunesenteret Børsa i Skaun kommune i Trøndelag.
Skolen tar årlig imot vel 120 elever og eies av Stiftelsen Fredly Folkehøgskole. Skolen ble stiftet i Trondheim i 1899, og flyttet fra Leira gods til nye lokaler på Nidarvoll i 1902. Skolen flyttet videre til Børsa i 1968. Skolen ble organisert som stiftelse i 1994.
1. november 2022 skiftet skolen navn fra Fredly til Trondheimsfjord folkehøgskole.
Gent–Wevelgem 2010
Gent–Wevelgem 2010 foregikk 28. mars 2010. Det var den 72. utgaven av Gent–Wevelgem.
I tillegg til de 18 ProTour-lagene var Acqua & Sapone, BMC Racing Team, Cervélo TestTeam, Landbouwkrediet, Skil-Shimano, Topsport Vlaanderen-Mercator og Vacansoleil invitert.
Fylkesvei 2354
Fylkesvei 2354 går mellom Andersgard og Fagerlund i Østre Toten.
Frem til 2019 hadde veien betegnelsen fylkesvei 85 (Oppland).
Fylkesvei 6392
Fylkesvei 6392 går mellom Skiftkrokan og Grandal i Ørland.
Veien følger nordsiden av Stjørnfjorden til Stallvika og går derfra nordover til Grandal ved Gjøljavatnet.
Infrarød astronomi
Infrarød astronomi er den grenen av astronomi og astrofysikk som studerer astronomiske objekter som er synlige i infrarød stråling (IR). Bølgelengden til infrarødt lys varierer fra 0,75 til 300 mikrometer. Infrarødt faller mellom synlig stråling, som strekker seg fra 380-750 nanometer, og terahertzstråling.
Infrarød astronomi begynte på 1830-tallet, et par tiår etter at William Herschel oppdaget det infrarøde lyset i 1800. Den tidlige fremgangen var begrenset og det var ikke før begynnelsen av det 20. århundre at konkluderende påvisning av astronomiske objekter annet enn solen og månen ble oppdaget i infrarødt lys. Etter at en rekke funn ble gjort på 1950- og 1960-tallet innen radioastronomien, innså mange astronomer hvilken informasjon som var tilgjengelig utenfor det synlige bølgelengdeområdet og moderne infrarød astronomi ble etablert.
Svampebob Firkant
Svampebob Firkant (engelsk: SpongeBob SquarePants) er en amerikansk animert humorserie for barn som har gått på Nickelodeon siden 1999. Serien handler om den morsomme og alltid optimistiske Svampebob, som bor i Bikinibunnen med sin bestevenn, sjøstjernen Patrick, og sin nabo Bleke, som hater ham for alt i verden. Serien går for det meste ut på situasjonskomedie, hvor Svampebob irriterer vettet av eller plager Bleke. Serien er svært kjent for å appellere til både barn og voksne, med en god del satire og parodier som barn ikke nødvendigvis forstår. Den har vunnet ni Emmy-priser.
I Norge sendes serien på Nickelodeon og NRK Super. Tidligere ble den også sendt på MTV med original engelsk tale og NRK1. I 2014 kom de syv første sesongene av serien på strømmingstjenesten Viaplay.
Serien ble først dubbet på norsk i 2001, og gikk kun på Nickelodeon. I 2005 ble serien dubbet på nytt av NRK, grunnet klager på Svampebobs irriterende stemme (tidligere Kim Fangen). Nickelodeon tok i ettertid selv i bruk den nye dubben. Svampebob Firkant-filmen har derimot fortsatt de opprinnelige stemmene. Av den grunn ble Blu-ray-versjonen av filmen kun tekstet på norsk, ettersom denne stemmen ville skape forvirring blant nye seere. Det var kun de tre første sesongene som noen gang hadde den første dubben.
Den første Svampebob Firkant filmen, kalt Svampebob Firkant Filmen, hadde premiere på kino i Norge 17. Juni 2005.
20. februar 2015 kom Svampebob Firkant Filmen: Svamp på Land på kino, seriens andre spillefilm.
2005-nå dub
Introsang: Anders Bye og Hanne Dancke Arnesen.
Liste over stortingsrepresentanter 1958–1961
Liste over alle stortingsrepresentanter i perioden 1958 til 1961. Listen omfatter alle som ble valgt fast til Stortinget ved stortingsvalget i 1957.
Det var totalt 150 representanter, fordelt med 78 til Det norske Arbeiderparti, 29 til Høyre, 15 til Bondepartiet, 15 til Venstre, 12 til Kristelig Folkeparti og 1 til Norges Kommunistiske Parti.
Herrnhütte undergrunnsstasjon
Herrnhütte er en undergrunnsstasjon på Nürnbergs undergrunnsbanenettverk. Herrnhütte er på linjen U2 og forsterkerlinjen U21.
Fra stasjonen åpnet i januar 1996 og frem til utvidelsen til Flughafen sto ferdig i november 1999 var Herrnhütte endestasjon for U2.
Sentralperspektiv
Sentralperspektiv er en perspektivisk fremstilling av et objekt eller scene hvor hvert punkt på objektet som skal avbildes, forbindes med en rett linje eller lysstråle som går gjennom et fast punkt. Historisk sett identifiseres dette punktet med øyet som ser. Bildet fremkommer derfor ved en sentralprojeksjon. Denne fremstillingen er forskjellig fra en parallellprojeksjon hvor man benytter parallelle linjer ved dannelsen av bildet. Sentralperspektiv blir benyttet innen billedkunst, fotografi, arkitektur, datagrafikk og teknisk tegning.
En lignende sentralprojeksjonen blir også benyttet i camera obscura og projeksjonsapparatet. Objektet i rommet blir her projisert gjennom et punkt til en todimensjonal flate ved bruk av lysstråler.
Mest typisk for sentralperspektivet er at parallelle linjer i objektet vil fremstilles som om de går gjennom samme punkt i bildet. Dette forsvinningspunktet er forskjellig fra forsvinningspunktet for parallelle linjer i en annen retning. Men for parallelle linjer i samme plan ligger de tilsvarende forsvinningspunktene på en rett linje i bildet som er dets horisont. Det er denne grunnleggende egenskapen som ligger bak mye av den praktisk anvendelse av dette perspektivet.
Historie
En av de første som forstod hvordan sentralperspektivet skulle benyttes i praksis for å gjøre en billedlig fremstilling mest mulig naturtro, var den italienske arkitekten Filippo Brunelleschi på begynnelsen av 1400-tallet. Denne nye forståelsen ble videre bearbeidet av hans venn og kollega Leon Battista Alberti som i 1436 ga en mer systematisk fremstilling av metoden i verket Trattato della pittura.
Denne beskrivelsen av fremgangsmåten gjaldt for avbildning av objektplanet, men ble noen få tiår senere utvidet av maleren Piero della Francesca i hans verk De prospectiva pingendi til å gjelde hele objektrommet. Som et eksempel viste han hvordan de platonske legemene ville se ut i et riktig sentralperspektiv.
Samme fremstilling av disse ble også benyttet av hans elev Luca Pacioli som i 1509 ga ut verket De divina proportione. Det summerte opp bruken av sentralperspektivet i bildende kunst og var illustrert av Leonardo da Vinci.
Projektiv geometri
Sentralperspektivet kommer frem ved at man tenker seg linjer eller stråler som går fra hvert punkt i objektet til et punkt i øyet. Denne linjebunten danner da en kjegle som bildeplanet skjærer gjennom. Bildet som derved dannes, vil være avhengig av hvordan dette planet er plassert i forhold til kjeglen. Lengder og vinkler mellom linjer i objektet, forandres i bildet. En sirkel vil kunne avbildes som en ellipse eller et annet kjeglesnitt.
Lovene som ligger bak denne bildedannelsen, ble etter hvert bedre forstått og omtales i dag som projektiv geometri. Denne generaliseringen av klassisk geometri ble først gjenomført av den franske arkitekten Girard Desargues på midten av 1600-tallet og fikk sin moderne utforming av den franske matematiker Jean-Victor Poncelet på begynnelsen av 1800-tallet. Bildet som fremkommer ved en sentralprojeksjon kan beskrives i et projektivt plan hvor euklidsk geometri ikke lenger gjelder, men likevel har en streng, matematisk struktur som i moderne tid har fått stor teoretisk og praktisk nytte.
Albertis konstruksjon
En korrekt, geometrisk forståelse av sentralperspektivet ble først demonstrert i Firenze av Brunelleschi tidlig på 1400-tallet og gjort kjent av Alberti. Denne metoden ble så forbedret og videreutviklet av Piero della Francesca noen tiår senere.
Alberti tenkte seg et objektplan eller grunnplan som skal avbildes på et billedplan som stod normalt på dette. Disse to planene skjærer hverandre i en grunnlinje. Et punkt i objektplanet forbindes med en rett linje som går til øyet. Dette punktet avbildes i billedplanet der denne linjen eller strålen passerer dette. Øyet tenkes vanligvis å befinne seg bak billedplanet i en avstand d fra dette samt i en høyde h over grunnplanet. Punkter som ligger uendelig langt borte, vil nå forbindes med øyet via linjer som er parallelle med dette planet. De vil passere billedplanet et eller annet sted på en linje som ligger i en høyde h over grunnlinjen. Dette er horisonten i bildet.
Rana Niejta
Rana Niejta og Rana Niejte er umesamiske navn på den samiske gudinnen for våren og fruktbarhet (alternative navn: Rana Nieda, Rana Neida, Rana Neide, Ruona Neida Radien-neide og Blende). Navnet kan oversettes med det «grønnlige», «markens grønne grøde», eller «jordens datter». Ifølge samisk mytologi gjorde hun fjellene vendt mot sør grønne, slik at de sultende reinsdyrene hadde mat.
Sala Niejta og Rana Niejta
Den finske språkforskeren Otto Donner beskrev i sin oversettelse av samiske dikt til tysk og finsk i 1876, hvordan Sala Niejta (solens datter) Rana Niejta og Saivo Niejta (undergrunnens datter) ofte ble nevnt sammen i samisk poesi, og tidvis ble forvekslet med hverandre av utenforstående uten kjennskap til samisk mytologi:
Sentralperspektiv
Projektiv transformasjon
Selv om de to ligningene er ikke-lineære, vil de likevel avbilde en rett linje i objektplanet som en rett linje. Det kan man se ved å skrive dem slik at de tar formen og  Da en rett linje vinkelrett på x-aksen i grunnplanet er gitt som  hvor konstanten a angir hvor den skjærer denne aksen, vil den i bildeplanet bli avbildet slik at betingelsen  må være oppfylt. Denne kan skrives om til ligningen I bildeplanet er dette en rett linje som starter i (a,0) og går gjennom (0,h) uavhengig av verdien for a. Dette er derfor forsvinningspunktet. Det tilsvarer at koordinaten for objektpunktet z' → ∞. For disse linjene normalt på grunnlinjen faller forsvinningspunktet sammen med hovedpunktet i bildet.
Rana Niejta
Sala Niejta og Rana Niejta
Sala Niejta og Rana Niejta var to ulike gudinner som sammen med
Sentralperspektiv
Forkortning
Det som tidligere hadde vært mest usikkert rundt sentralperspektivet, var forkortningen som skulle benyttes i bildet for å fremstille at avstanden mellom ekvidistante linjer i objektplanet som er parallelle med grunnlinjen, avtar med dybden i bildet. En slik linje er gitt ved ligningen hvor konstanten b angir dens avstand fra grunnlinjen. Innsatt i transformasjonsligningen finner man at den vil opptre i bildet i en høyde over grunnlinjen gitt ved
Avstanden mellom slike ekvidistante linjer vil derfor avta mot null etter som de nærmer seg horisonten.
Piero della Francesca viste hvordan denne forkortningen kunne konstrueres rent geometrisk på en enkel måte. Man setter av et punkt på horisonten i bildeplanet i avstand d fra y-aksen. Dette punktet knyttes med en rett linje til et punkt på grunnlinjen på den andre siden av y-aksen og i en avstand a fra denne. Der hvor denne linjen skjærer y-aksen, vil det horisontale bildet av linjen ligge. Dette følger fra transversalteoremet.
Historisk ble denne metoden benyttet til å avbilde korrekt et regulært rutenett i objektplanet, et pavimento. I figuren til høyre er vist hvordan et slikt 4×2 rutenett med kvadratiske fliser vil fremkomme i bildet. Man ser at distansepunktet D til della Francesca med koordinatene (-d,h) på horisonten er forsvinningspunktet for den ene diagonalen i rutene.
Parabel blir ellipse
En parabel i billedplanet med toppunkt i origo har ligningen z' = kx' 2 hvor k er en konstant som bestemmer dens utstrekning. I en parameterfremstilling kan den alternativt defineres ved de to ligningene x' = t og z' = kt 2. Toppunktet tilsvarer t = 0, mens den går mot uendelig for t → ± ∞. Fra de projektive transformasjonsligningene vil bildet av parabelen da få parameterfremstillingen
Dette fremstiller en lukket kurve da punktet i det uendelig fjerne t → ± ∞ blir avbildet til hovedpunktet H = (0,h). Mer presist ser man det ved å eliminere parameteren t  i de to ligningene. Det gir ligningen
som beskriver en ellipse med sentrum i punktet (0,h/2) og med halvakser lik med h/2 og d'/2  hvor d' = √(d/k). Dette er typisk for projektiv geometri hvor de forskjellige kjeglesnittene kan gå over i hverandre under slike projektive transformasjoner.